OzLabs/hebrew-wiki-articles huggingface dataset:
אח"י דולפין (סדרת דולפין)

אח"י דולפין היא צוללת דיזל, הראשונה בסדרה דולפין של חיל הים הישראלי. היא קרויה על שם צוללת "אח"י דולפין" קודמת שהייתה בשירות חיל הים בשנים 1968–1975.

אח"י דולפין נבנתה בגרמניה במספנות HDW והגיעה לראשונה לישראל ב-27 ביולי 1999.

הצוללת חמושה בשישה צינורות רב-תכליתיים 533 מ"מ לשיגור טורפדות, וארבעה צינורות רב-תכליתיים 648 מ"מ לשיגור טורפדות גדולים יותר או טילים אחרים שנועדו לשיגור מצוללת כמו הרפון (נגד ספינות). צינורות הטורפדו הגדולים יותר יכולים גם לשגר טורפדו לנשיאת צולל.

== מפקדי הצוללת ==
{|border="1" align="center""| class="wikitable mw-collapsible "
! colspan="2" |מפקדי אח"י דולפין
|+
|- 
!דרגה ושם||תקופת כהונה||תמונה
|-
|סא"ל יובל צור ||	ינואר 1996 – מרץ 1998|-
|סא"ל בן ציון אייל 	||מרץ 1998 – אוגוסט 2000|-
|סא"ל מיכאל עזריאל||	אוגוסט 2000 – אוקטובר 2001||
|-
|סא"ל חן טל 	||אוקטובר 2001 – מרץ 2002||
|-
|סא"ל מיכאל עזריאל||	אפריל 2003 – אוקטובר 2003||
|-
| ||אוקטובר 2003 – אוקטובר 2005||
|-
|סא"ל גיל אגינסקי	||אוקטובר 2005 – מאי 2006|- 
|סא"ל מוטי פיין ||	מאי 2006 – יוני 2010||
|- 
| ||יוני 2010 עד ינואר 2012 ||
|-
|רועי נגלר|| ינואר 2012 עד יולי 2013 ||
|-
| || יולי 2012 עד ספטמבר 2013||
|-
| || ספטמבר 2013 עד מרץ 2017||
|-
| || מרץ 2017 אוקטובר 2018||
|-
| || אוקטובר 2018 עד נובמבר 2019||
|-
|}

==קישורים חיצוניים==
*
==ביאורים==

דולפין
אנדי מיליגן

אנדי מיליגן (באנגלית: Andrew Jackson Milligan, Jr; 12 בפברואר 1929 – 3 ביוני 1991) היה מחזאי אמריקאי, תסריטאי, צלם קולנוע, שחקן, עורך סרטים, מפיק ובמאי. עבודתו כללה 27 סרטים שנעשו בשנים 1965–1988.

==דרכו הקולנועית==
במהלך שנות ה-60 המוקדמות, מיליגן החליט להפוך ליוצר סרטים כשינוי דרך בחייו.

סרטיו עוסקים לרוב בנושאים כמו:עבירות ועונשים, יחסים לא תקינים במשפחה, מיניות מודחקת, הומוסקסואליות, ופגיעה בגוף האדם.

סרטיו הראשונים צולמו עם מצלמת 16MM של אוריקון שנועדה בעיקר לצילום חדשות. עבד לעיתים קרובות עם תקציבים מתחת ל-$10,000, סרטיו מאופיינים בצילומים הדוקים
שעזרו לו לכסות את תקציבו הנמוך מאוד, במיוחד ביצירותיו שרובם היו סרטי אימה. היכולת שלו לעשות סרטים עם תקציב נמוך מאוד היא הסיבה שהוא נשכר לעיתים קרובות על ידי ויליאם מישקין וסרטיו הוקרנו בבתי הקולנוע שלו לעיתים קרובות.

במהלך השנים מיליגן פיתח לעצמו שם של יוצר סרטים גרוע, ספק אפקטים בסגנון של הרשל גורדון לואיס, ואחד מהבמאים הגרועים ביותר בכל הזמנים.
רוב סרטי הניצול שהוא ביים במהלך שנות ה-60 אבדו במהלך הזמן ונשארו אבודים עד היום.

מיליגן נפטר מאיידס ב-3 ביוני 1991 בגיל 62.

==קישורים חיצוניים==

==הערות שוליים==

קטגוריה:ניו יורק: אישים
קטגוריה:במאי קולנוע אמריקאים
קטגוריה:אמריקאים שנולדו ב-1929
קטגוריה:אמריקאים שנפטרו ב-1991
קטגוריה:אמריקאים שנפטרו מאיידס
רבי יוחנן בן גודגדא

רבי יוחנן בן גודגדא הלוי, היה חכם בתקופת חז"ל בן הדור הראשון לתנאים. שירת בבית המקדש השני והיה מהלויים הממונים על נעילת השערים.

== ביוגרפיה ==

אודותיו מובא בתלמוד הבבלי: . מהלשון בו קרא לרבי יהושע - "בני", סבר רבי יהודה בן קלונימוס משפיירא שרבי יהושע היה תלמידו של רבי יוחנן בן גודגדא. כמו כן, על פי רבי יהודה בן קלונימוס, רבי יוחנן נחשב לחסיד גדול, דבר שהתבטא בכך שהוא היה אוכל כל ימיו חולין על טהרת הקודש.

הסיפור אודות רבי יוחנן ורבי יהושע, מתבסס למעשה על מחלוקת הלכתית ששררה ביניהם לגבי לוי שתפקידו היה משורר בבית המקדש, והוא הולך ומגיף את השער, שזה תפקידו של הלוי השוער.
* לדעת רבי יוחנן, משורר המגיף את השער בעצמו חייב מיתה, וחז"ל גזרו אף על מי שבא לסייע.
* לדעת רבי יהושע, משורר המגיף את השער בעצמו מחייב באזהרה, ואין כל איסור על משורר לסייע לשוער.

=== זהותו ===
רבי יהודה בן קלונימוס משפיירא טען כי ישנם שלושה חכמים בשם יוחנן בן גודגדא וככל הנראה השני והשלישי היו צאצאיו.

=== משפחתו ===
נכדיו, בני בתו היו אילמים (על פי גרסה אחרת: אחייניו), והם ישבו בבית המדרש ושפתיהם נעו אך לא יכלו להשמיע את קולם. רבי יהודה הנשיא התפלל עבורם והם התרפאו ממחלתם ויכלו לדבר כאחד האדם, ואז התברר שהם בקיאים בכל הש"ס, וגם בספרא והספרי.

==קישורים חיצוניים==
*

==הערות שוליים==

קטגוריה:הדור השני לתנאים
קטגוריה:לויים בתקופת המשנה
יהודה בר מרימר

יהודה בר מרימר (או יהודה מר בר מרימר) היה אמורא בבלי בדור השביעי, בנו של מרימר ראש ישיבת סורא.

לא מובאות בתלמוד הלכות בשמו, אך נזכרות כמה מהנהגותיו ההלכתיות. אחת מהן היא בנוגע למצוות ביומו תתן שכרו. הוא היה אומר למשמשו, לשכור פועל לעבוד אצלו, ולהתחייב שבעל הבית - הוא יהודה בר מרימר - ישלם לו, מכיוון שחשש שמא יעבור על העבירה החמורה של "ביומו תתן שכרו", ובצורה כזו, כאשר לא הוא בעצמו משכיר את הפועל, הוא אינו מחויב במצווה.

מעשה נוסף בתלמוד מספר כי הוא ישב יחד עם מר בר רב אשי ועם רב אחא מדפתי, ומכיוון שכולם היו שווים בחכמה, הם חשבו שאין צורך שהם יזמנו לפני ברכתם, ועדיף שכל אחד יברך ברכת המזון בעצמו, אלא שמרימר העמיד אותם על טעותם.

ישנו אמורא נוסף בשם זה, שחי כשני דורות קודם לכן, והיה תלמידו של רבא וחברו של רב פפא. יש המציעים כי אחד משני האישים נקרא בעצם "יהודה מר בר מרימר". לדעת הרב אהרן היימן תלמידו של רבא הוא הקרוי בתוספת "מר", וחברו של מר בר רב אשי קרוי בלא "מר"., אך יש שכתבו להפך.

==קישורים חיצוניים==

*

==הערות שוליים==

קטגוריה:הדור השביעי לאמוראי בבל
ג'ון ווקר (אתלט)

סר ג'ון ג'ורג' ווקר (באנגלית: Sir John George Walker, נולד ב-12 בינואר 1952) הוא אתלט ניו זילנדי בעבר, אלוף אולימפי בריצת 1500 מטר ושיאן עולם בריצת מייל, הראשון בהיסטוריה שרץ ריצה זו מתחת ל-3:50 דקות.

== ביוגרפיה ==
ווקר נולד בפאפאקורה שבניו זילנד. הוא התאמן תחת הדרכתו של ארץ' ג'לי.

בתחרויות האתלטיקה של משחקי חבר העמים שנערכו בקרייסטצ'רץ', ניו זילנד בשנת 1974 זכה בשתי מדליות, כסף וארד. מדליית כסף בריצת 1500 מטר בשיא אישי חדש של 3:32.52 דקות (תוצאה טובה יותר משיא העולם), אחרי פילברט ביי מטנזניה שקבע שיא עולם חדש של 3:32.16 דקות ומדליית ארד בריצת 800 מטר בשיא אישי של 1:44.92 דקות.

===שיאן עולם===
בתחרות אתלטיקה שנערכה בגטבורג, שוודיה ב-12 באוגוסט 1975 קבע שיא עולם חדש בריצת מייל בתוצאה של 3:49.4 דקות, שיפור לשיא העולם של פילברט ביי (3:51.0 דקות). שיא זה החזיק מעמד 4 שנים עד שסבסטיאן קו מבריטניה קבע תוצאה של 3:48.95 דקות.

שנה לאחר מכן, ב-30 ביוני בתחרות אתלטיקה שנערכה באוסלו, נורווגיה קבע בריצת 2000 מטר שיא עולם חדש של 4:51.4 דקות, שיפור לשיא העולם בן ה-10 שנים של מישל ג'זי מצרפת (4:56.1 דקות).

===אלוף אולימפי===
באולימפיאדת מונטריאול (1976) זכה במדליית זהב בריצת 1500 מטר בתוצאה של 3:39.17 דקות, לפני איוו ואן דאם מבלגיה (3:39.27 דקות) ופאול-היינץ וולמן ממערב גרמניה (3:39.33 דקות), בשלב המוקדמות הוא קבע את התוצאה המהירה בתחרות (3:36.87 דקות). בנוסף, הוא סיים במקום 17 בריצת 800 מטר בתוצאה של 1:47.63 דקות.

בתחרות אתלטיקה באולם שנערכה בשנת 1979 קבע בריצת 1500 מטר שיא עולם חדש של 3:37.4 דקות.

ווקר הצטרף לחרם שהובילה ארצות הברית בשל פלישת ברית המועצות לאפגניסטן ובחר שלא להשתתף באולימפיאדת מוסקבה (1980) כמו יתר הספורטאים מניו זילנד (רק 4 ספורטאים מניו זילנד בחרו להשתתף).

בתחרויות האתלטיקה של משחקי חבר העמים שנערכו בבריזביין, אוסטרליה בשנת 1982 זכה במדליית כסף בריצת 1500 מטר בתוצאה של 3:43:11 דקות.

באולימפיאדת לוס אנג'לס (1984) סיים במקום שמיני בריצת 5000 מטר בתוצאה של 13:24.46 דקות.

בשנת 1985 היה לאתלט הראשון בעולם שרץ 100 פעמים את ריצת המייל מהר יותר מ-4 דקות. בסך הכל הוא רץ ריצה זו 135 פעמים מתחת ל-4 דקות. רק סטיב סקוט מארצות הברית, רץ את ריצת המייל 136 פעמים מהר יותר מ-4 דקות.

בשנת 1996 הודיע שהוא סובל ממחלת פרקינסון. הוא נשוי להלן ולהם ארבעה ילדים.

== שיאים אישיים ==
אצטדיון
*ריצת 800 מטר: 1:44.92 דקות (1974)
*ריצת 1000 מטר: 2:16.57 דקות (1980)
*ריצת 1500 מטר: 3:32.4 דקות (1975)
*ריצת מייל: 3:49.08 דקות (1982)
*ריצת 2000: 4:51.52 דקות (1976), שיא עולם בעבר
*ריצת 3000 מטר: 7:37.49 דקות (1982
*ריצת 5000 מטר: 13:19.28 דקות (1986)

==תארים והישגים ==
*בשנת 1975 זכה ווקר בתואר אתלט השנה בעולם.
*בשנים 1975–1977 קבע ווקר את תוצאת השנה בעולם בריצת 1500 מטר.

== קישורים חיצוניים ==

* [http://sports123.com/.search?results_page=searchresults.html&p=John+Walker&name=Search ג'ון ווקר] , באתר Sports123 

קטגוריה:אתלטים ניו זילנדים
קטגוריה:אתלט השנה בעולם
קטגוריה:שיאני עולם באתלטיקה
קטגוריה:אלופים אולימפיים: ריצת 1500 מטרים (גברים)
קטגוריה:אלופים אולימפיים מניו זילנד
קטגוריה:נושאי דגל ניו זילנד באולימפיאדה
קטגוריה:אתלטים באולימפיאדת מונטריאול (1976)
קטגוריה:אתלטים באולימפיאדת לוס אנג'לס (1984)
קטגוריה:שיאני עולם ניו זילנדים
קטגוריה:ניו זילנדים שנולדו ב-1952
רבי שמעון בן אליקים

רבי שמעון בן אליקים הוא אמורא בדור השני והשלישי לאמוראי ארץ ישראל.

הוא למד בישיבת טבריה, אם כי ישנן סתירות בקשר למעמדו, אם היה חברו או תלמידו של רבי יוחנן, או תלמיד תלמידיו. במסכת סנהדרין הוא מוזכר שעמל לסמוך את רבי יוסי ברבי חנינא, מי שהיה חבירו של רבי יוחנן, לעומת זאת, אנו מוצאים שריש לקיש מתייחס אליו כתלמיד. בתלמוד הירושלמי מובאת גרסה הפוכה, כי רבי יוסי ברבי חנינא עמל לסמוך את רבי שמעון בן אליקים, וכדי ליישב את הסתירות, מעדיף בעל הערכי תנאים ואמוראים גרסה זו.

במסכת חולין, הוא מוזכר במחלוקת הלכתית יחד עם רבי יוחנן ותלמידיו, .

הוא דן עם רבי אלעזר בן פדת בהלכה, מזכיר רבות הלכות בשמו, הוא היה גם תלמידו, והיו שניהם ידועים, כהיחידים מבין תלמידי רבי יוחנן שדנו דיני דגרמי.

==הערות שוליים==

קטגוריה:הדור השני לאמוראי ארץ ישראל
קטגוריה:הדור השלישי לאמוראי ארץ ישראל
קטגוריה:תלמידי רבי יוחנן
ניתוח כלכלי של המשפט

הניתוח הכלכלי של המשפט או הגישה הכלכלית למשפט היא זרם בלימוד ומחקר המשפט המבקש לעשות שימוש בכלים מתחום המיקרו-כלכלה על מנת לנתח תאוריות וכללים משפטיים.
הטענה העיקרית של הגישה הכלכלית היא שניתן לראות כללים משפטיים כמכשיר למיקסום העושר המצרפי. הגישה עוסקת הן בניתוח פוזיטיבי המתאר את ההשפעות הצפויות של חוקים, והן ניתוח נורמטיבי המציג מדיניות משפטית מומלצת.

==היסטוריה==
הניתוח הכלכלי של המשפט קנה מקום מרכזי בארצות הברית החל מראשית שנות ה-60 של המאה ה-20. עוד לפני כן עסקו כותבים ידועים בתוצאות של המשפט, למשל אדם סמית' דן כבר מהמאה ה-18 בהשלכות הכלכליות של חקיקה מרקנטיליסטית, וג'רמי בנת'ם עסק בגישה התועלתנית. עם זאת, יסודה של הדיסיפלינה המודרנית של הניתוח הכלכלי של המשפט, הוא בשני מאמרים שפורסמו ב-1961: הכלכלן רונלד קואס פרסם את המאמר "הבעיה של עלויות חברתיות", והמשפטן גידו קלברזי פרסם מאמר בשם "מחשבות על חלוקת סיכונים ודיני הנזיקין". בשנות ה-70 לימודי משפט וכלכלה התחילו באוניברסיטאות בארצות הברית והתפשטו לאוניברסיטאות ברחבי העולם. בין החוקרים הידועים בתחום זה נמנים לוסיאן בבצ'וק, גארי בקר, דייוויד פרידמן וריצ'רד פוזנר.

==ניתוח כלכלי מסורתי והתנהגותי==
הניתוח הכלכלי של המשפט נחלק לשני סוגים מרכזיים: ניתוח כלכלי מסורתי וניתוח כלכלי התנהגותי. הניתוח המסורתי הוא מופשט ולא עוסק בהתנהגות בפועל של הפרטים; הנחתו היא שהפרטים הם רציונליים ובוחן איך הפרטים יתנהגו ואיך המערכת המשפטית יכולה להשפיע באופן יעיל על ההתנהגות האנושית. הניתוח הכלכלי ההתנהגותי מתבונן בהתנהגות האקטואלית של בני אדם ונסמך לפיכך על מחקרים של פסיכולוגים (כמו המחקרים הידועים של חתן פרס נובל דניאל כהנמן ועמיתו עמוס טברסקי). הניתוח ההתנהגותי איננו מניח רציונליות; פסיכולוגים וכלכלנים התנהגותיים אף חשפו לא אחת כי פרטים פועלים באופן לא רציונלי.

==בישראל==
תחום הניתוח הכלכלי של המשפט הובא לישראל על ידי פרופסור אוריאל פרוקצ'יה מהפקולטה למשפטים של האוניברסיטה העברית בירושלים, בשנות השבעים של המאה ה-20, למרות התנגדות מצד גורמים בממסד המשפטי שראו בו דבר כפירה. פרוקצ'יה היה הראשון בישראל שהחל לפרסם מסות משפטיות במתודולוגיה הכלכלית, והעמיד דורות של תלמידים ותלמידי תלמידים. במאה ה-21 הניתוח הכלכלי הוא זרם מוביל בתאוריה המשפטית, כאשר רבים מטובי החוקרים מבססים את עיקר עבודתם על מתודולוגיה זו ומסקנותיו חלחלו לתוך פסקי דין בתחומים רבים. לפי הניתוח הכלכלי, שיקולים של יעילות כלכלית הם משמעותיים בקבלת החלטות משפטיות הקשורות לצדק.

==לקריאה נוספת==
* עדי אייל, "הרהורי כפירה על חשיבות חקר הכלכלה והמשפט", בתוך האם המשפט חשוב? (משפט, חברה ותרבות, דפנה הקר ונטע זיו עורכות) 181, 2011
* אוריאל פרוק'ציה (עורך) הגישה הכלכלית במשפט, 2012
* סקירה: [https://web.archive.org/web/20131220002554/http://idclawreview.org/2013/04/21/lawandeconomics2013/ כנס בנושא "הגישה הכלכלית למשפט]", בעריכת פרופ' אוריאל פרוקצ'יה, 2013
* ירון זילברשטיין, "נשוי וידוע בציבור במשפט הישראלי בראי גישת הניתוח הכלכלי של המשפט: על המצוי שאינו רצוי", מחקרי משפט לג (3), 2021

==ראו גם==
* פסק דין אדרס - פס"ד חשוב בנושא עשיית עושר ולא במשפט שלגבי השלכותיו יש דיון כלכלי.
==קישורים חיצוניים==

* אורן גזל-אייל, [https://web.archive.org/web/20170211155547/http://weblaw.haifa.ac.il/he/Faculty/GazalAyal/Publications/hearot.pdf הערות על העבר והעתיד של הניתוח הכלכלי של המשפט בישראל], מחקרי משפט כג, תשס"ז 2007
* 

==הערות שוליים==

קטגוריה:פילוסופיה של המשפט
קטגוריה:כלכלה התנהגותית
פיטר סנל

סר פיטר ג'ורג' סנל (באנגלית: Sir Peter George Snell; 17 בדצמבר 1938 – 12 בדצמבר 2019) היה אתלט ניו זילנדי, אלוף אולימפי פעמיים ברציפות בריצת 800 מטר (רומא 1960 וטוקיו 1964), בעל 3 מדליות זהב ושיאן עולם בריצת 800 מטר, בריצת 1000 מטר ובריצת מייל. הראשון בהיסטוריה שרץ 800 מטר מתחת ל-1:45 דקות. הוא האתלט היחידי (מאז אנטוורפן 1920) שזכה בשתי הריצות (800 ו-1500 מטר) במדליית זהב באולימפיאדה אחת (טוקיו 1964) הוא נבחר לספורטאי הגדול ביותר של ניו זילנד במאה ה-20.

== ביוגרפיה ==
סנל נולד באופונקה שבניו זילנד. הוא התאמן תחת הדרכתו של ארתור ליידיארד.

באולימפיאדת רומא (1960) זכה סנל במדליית זהב בריצת 800 מטר בשיא אולימפי חדש של 1:46.48 דקות, לפני שיאן העולם רוג'ר מונס מבלגיה (1:46.55 דקות) וג'ורג' קר מהפדרציה של איי הודו המערבית (1:47.25 דקות).

===שיאן עולם===
בתחרות שנערכה בינואר 1962 קבע סנל בריצת מייל שיא עולם חדש של 3:54.4 דקות. שבוע לאחר מכן, ב-2 בפברואר הוא קבע בריצת 800 מטר שיא עולם חדש של 1:44.3 דקות, שיפור לשיא בן ה-7 שנים של רו'גר מונס (1:45.7 דקות) ובכך היה לאתלט הראשון בהיסטוריה שרץ ריצה זו מתחת ל-1:45 דקות. שיא זה החזיק מעמד 11 שנים ונישבר על ידי מרסלו פיאסקונרו מאיטליה (1:43.7 דקות).

בתחרויות האתלטיקה של משחקי חבר העמים שנערכו בפרת', אוסטרליה בשנת 1962 זכה סנל בשתי מדליות זהב בריצת 880 יארד (1:47.64 דקות) ובריצת מייל (4:04.58 דקות).

באולימפיאדת טוקיו (1964) זכה סנל בשתי מדליות זהב בריצת 800 מטר בשיא אולימפי חדש של 1:45.1 דקות, לפני ביל קרותרס מקנדה (1:45.6 דקות) ווילסון קיפרוגוט מקניה (1:45.9 דקות) והגן על תוארו ובריצת 1500 מטר בתוצאה של 3:38.1 דקות, לפני יוזף אודלוז'יל מצ'כוסלובקיה (3:39.6 דקות) וג'ון דייוויס חברו לנבחרת (3:39.6 דקות).

נפטר ב-12 בדצמבר 2019.

== תארים והישגים ==
*בשנים 1962 ו-1964 זכה סנל בתואר אתלט השנה בעולם.

==שיאים אישיים ==
*ריצת 800 מטר: 1:44.3 דקות (1962)
*ריצת 1500 מטר: 3:37.6 דקות (1964)

== קישורים חיצוניים ==

* [http://sports123.com/.search?results_page=searchresults.html&p=Peter+Snell&name=Search פיטר סנל], באתר Sports123 
* 

קטגוריה:אתלטים ניו זילנדים
קטגוריה:שיאני עולם באתלטיקה
קטגוריה:אלופים אולימפיים: ריצת 800 מטרים (גברים)
קטגוריה:אלופים אולימפיים מניו זילנד
קטגוריה:נושאי דגל ניו זילנד באולימפיאדה
קטגוריה:אלופים אולימפיים: ריצת 1500 מטרים (גברים)
קטגוריה:אתלטים באולימפיאדת רומא (1960)
קטגוריה:אתלטים באולימפיאדת טוקיו (1964)
קטגוריה:מהגרים מניו זילנד לארצות הברית
קטגוריה:שיאני עולם ניו זילנדים
קטגוריה:ילידי 1938
קטגוריה:נפטרים ב-2019
מריונטה

הפעלת מריונטה בעיר [[פראג (ברקע: גשר קארל)]]
הפעלת מריונטה
הפעלת מריונטה בבואנוס איירס (וידאו)
מריונטה (בצרפתית: marionette) או בובה על חוט היא בובה המופעלת באמצעות חוטים הקשורים לגפי הבובה ולראשה. המריונטה משמשת הן למשחק והן בהצגות תיאטרון בובות. בעת הפעלת המריונטה בתיאטרון המריונטה גלויה לצופה בעוד שהמפעיל מוסתר מאחורי מסך, או לובש בגדים שחורים על מנת שלא להיראות לצופה.

==היסטוריה==

מפעיל מריונטות נושא את התפאורה בכיכר [[דה דאם (1935)]]
מקורן של המריונטות בעת העתיקה, וככל הנראה היו מריונטות ביוון העתיקה. בכתביו של קסנופון משנת 422 לפנה"ס מוזכרים "בובות על חוט" אשר נעשה בהם שימוש בטקסים דתיים. גם הרודוטוס, אפלטון וארכימדס מהצד המדעי הזכירו את הבובות בכתביהם. בובות שהופעלו על ידי מוטות התגלו בקברים ברומא העתיקה.

השימוש במריונטת בעת החדשה מקורו באיטליה של תקופת הרנסאנס בה התפתחה הקומדיה דל'ארטה. אמנים נודדים אשר ביצעו מופעי "תרבות זולה", והופיעו פעמים רבות במסכה המכסה מחצית הפנים ובידיהם בובות – לרוב בובות שהופעלו על ידי חוטים.

סמיואל פיפס מזכיר ביומנו מופע פאנץ' וג'ודי שצפה בו ב-9 במאי 1662 באנגליה, אשר בוצע באמצעות מריונטות, עובדה המעידה על פופולריות מופעים אלה באנגליה הכי מתקופה זו (פופולריות שהגיעה לשיאה בתקופה הוויקטוריאנית).

תיאטרוני בובות היו פופולריים בשלהי המאה ה-19 בכל רחבי אירופה.

בשנת 1855 נוסד במינכן שבגרמניה תיאטרון מריונטות, ובשנת 1913 נוסד בזלצבורג שבאוסטריה תיאטרון המריונטות של זלצבורג על ידי אנטון אייכר המציג גם כיום מחזות ואף אופרות באמצעות מריונטות.

בשנת 1940 יצא לאקרנים סרט האנימציה פינוקיו של אולפני וולט דיסני אשר הפך את המריונטות לפופולריות בארצות הברית, והן הופיעו בקולנוע ובטלוויזיה (כגון סדרת הטלוויזיה משנת 1947 "האודי דודי" בארצות הברית, והסדרה של רשת ה-BBC משנת 1950 "אנדי פאנדי" מבריטניה). וגם ישנו שיר שמקורו בצרפת על המריונטות בישראל הוא דובב לעברית בידי ערוץ בייבי.

דני קיי שיחק ושר כמריונטה את השיר "פופו הבובה" ("Popo the Puppet") בסרט "בריביירה" (1951).

משמעות השם בצרפתית הוא "מריה הקטנה" ומגיע מכך שאחת מבין הבובות הראשונות שיוצרו באופן הזה היו של מריה הבתולה.

===תיאטרון בובות בורמזי===
בבורמה נקראות המריונטות בשם "יוק תה" שמשמעו "מיניאטורה". תיאטרוני הבובות היו נפוצים בבורמה, בעיקר בחצר המלך, בה הוצגו הצגות באמצעות מריונטות לעיתים קרובות, כאשר הדמויות של התיאטרון היו קבועות והיו בו 27 דמויות, בהם דמותו של המלך, בעלי חיים (סוסים, פילים, קופים, ותוכי) וכן נסיכים, נסיכות, וליצנים. ההצגה הועלתה בשילוב תזמורת מסורתית.

==בתרבות==
Maimarktgelände}}, [[מנהיים, באדן-וירטמברג]]

===בספרות===
"מריונטות" מאת לאה גולדברג:

==בשפה==
נהוג להשאיל ביטוי ככינוי גנאי עבור אנשים, בעיקר בפוליטיקה, אשר עושים כדברו של אדם אחר או גוף אחר.

==ראו גם==
* תיאטרון בובות

==קישורים חיצוניים==

* [https://web.archive.org/web/20110707092749/http://www.puppetsnow.com/marionettes.html ההיסטוריה של המריונטות]
* [http://www.roadtomandalay.com/MyanmarMiscellany/Marionette_Story.htm מריונטות בבורמה]
* 

== הערות שוליים ==

קטגוריה:מונחים בתיאטרון
קטגוריה:בובות
קטגוריה:תיאטרון בובות

et:Buratino
ka:ბურატინო
lt:Buratinas
ויליאם פיל

סר ויליאם פיל (באנגלית: Sir William Peel; בסינית: 貝璐; 27 בפברואר 1875 – 24 בפברואר 1945) היה פקיד קולוניאלי בריטי אשר כיהן כמושל הונג קונג.

==קורות חיים==
פיל נולד בהקסהאם, בנורת'אמברלנד שבאנגליה, והיה בנו של הכומר וו. אי. פיל (W. E. Peel). פיל התחנך במכללת המלכה שבאוניברסיטת קיימברידג'.

הצטרף לשירות הקולוניאלי הבריטי בשנת 1897. זמן קצר לאחר קבלתו לשירות מונה למנהל המחוז של ניבונג טבאל בשנת 1898. שנה לאחר מכן מונה למנה מחוז בוקיט מרטאג'אם וכיהן בתפקיד זה עד שנת 1901. בשנת 1902 נשלח לסינגפור וב-1905 שב לפנאנג על מנת לשרת כשופט שלום במושבה. בשנת 1908 מונה לתפקיד מבקר המושבה של פנאנג, והמשיך לכהן בתפקידים שונים בחצי האי המלאי. בשנת 1918 מונה למפקח העירוני של סינגפור. ב-1919 מונה לאחראי על התעסוקה בחצי האי המלאי ובמושבות המצרים. 

ב-9 במאי 1930 מונה למושל הונג קונג. במהלך כהונתו כמושל נוסד קו התעופה בין סין לבין הונג קונג. כמו כן בתקופה זו נבנתה בקתת פאנלינג - בית הנופש של המושל בפאנלינג שבטריטוריות החדשות.

כיהן כמושל עד חודש מאי 1935.

פיל נפטר ב-24 בפברואר 1945 בלונדון.

==משפחתו==
פיל נשא לאישה את ויולט מרי דרייק (Violet Mary Drake) ולזוג נולדו שני בנים.

==מורשתו==
על שמו של פיל קרויים מספר רחוב בהונג קונג ושדרה בפנאנג, וכן שדרה בקואלה לומפור.

==קישורים חיצוניים==

* [http://www.cousinconnect.com/d/a/64226 קורות חיים]
* [https://web.archive.org/web/20120723192631/http://venn.lib.cam.ac.uk/cgi-bin/search.pl?sur=&suro=c&fir=&firo=c&cit=&cito=c&c=all&tex=PL893W&sye=&eye=&col=all&maxcount=50 קורות חיים]

קטגוריה:מושלי הונג קונג
קטגוריה:מושלי פנאנג
קטגוריה:בריטים שנולדו ב-1875
קטגוריה:בריטים שנפטרו ב-1945
ג'פרי נורת'קוט

סר ג'פרי נורת'קוט
סר ג'פרי אלכסנדר סטאפורד נורת'קוט (באנגלית: Sir Geoffry Alexander Stafford Northcote, בסינית: 羅富國; 9 בפברואר 1881 - 10 ביולי 1948) היה פקיד קולוניאלי בריטי אשר כיהן כמושל הונג קונג.

==קורות חיים==
נורת'קוט נולד בלונדון, והיה בנו של הכומר ארתור פרנסיס נורת'קוט (Arthur Francis Northcote) ונכדו של סטנפורד נורת'קוט, רוזן אידסליי.

נורת'קוט התחנך בבית הספר בלנדל בטיוורטון שבדבון ובמכללת בליאול שבאוניברסיטת אוקספורד.

בשנת 1904 הצטרף נות'קוט לשירות הקולוניאלי הבריטי ושירת בקניה עד שנת 1927.

בשנת 1928 מונה לתפקיד המזכיר הכללי של מושבת צפון רודזיה וכיהן בתפקיד זה עד שנת 1930. 

בין השנים 1930–1934 כיהן כמזכיר הכללי של מושבת חוף הזהב ובין 1935–1937 בתפקיד המושל ומפקד הכוחות הבריטיים במושבת גיאנה הבריטית.

בשנת 1931 התקבל למסדר מיכאל הקדוש וג'ורג' הקדוש ובשנת 1935 קיבל תואר אביר במסדר זה.

ב-28 באוקטובר 1937 מונה לתפקיד מושל הונג קונג. בתקופת כהונתו פרצה מלחמת סין–יפן השנייה. על מנת להגן על המושבה הכריז נורת'קוט על נייטרליות בסכסוך. עם התקדמות המלחמה נכבשה קנטון הסמוכה למושבה על ידי הכוחות היפניים, וזרם רב של פליטים הגיע למושבה. התקרבות הצבא היפני לשנזן הביא לבניית מקלטים במושבה ולהכרזה על האפלה.

נורת'קוט פרש מתפקידו בשל מצבו הבריאותי ב-10 בספטמבר 1941.

נורת'קוט נפטר ב-10 ביולי 1948.

==משפחתו==
נורת'קוט נשא לאישה את אדית' ג'ולייט מרי אדמס (Edith Juliet Mary Adams) ב-27 באוקטובר 1910. לזוג נולדו שלושה בנים.

==מורשתו==
על שמו של נורת'קוט נקרא רחוב נורת'קוט קלוז (Northcote Close) שבאי הונג קונג וכן מכללת המורים נורת'קוט נקראה על שמו.

==קישורים חיצוניים==

* [https://web.archive.org/web/20160304030803/http://www.atlasofbritempire.com/uploads/British_Empire_Governors.pdf מושלים בריטיים]
* [http://www.legco.gov.hk/1941/h410918.pdf ישיבת הפרידה של המועצה המבצעת של הונג קונג מג'פרי נורת'קוט]

קטגוריה:מושלי הונג קונג
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מסדר ג'ון הקדוש
קטגוריה:מושלי גיאנה הבריטית
קטגוריה:רודזיה הצפונית: אישים
קטגוריה:בריטים שנולדו ב-1881
קטגוריה:בריטים שנפטרו ב-1948
אנדרו קולדקוט

סר אנדרו קולדקוט
סר אנדרו קולדקוט (באנגלית: Sir Andrew Caldecott, בסינית: 郝德傑; 26 באוקטובר 1884 - 14 ביולי 1951) היה פקיד קולוניאלי בריטי אשר כיהן כמושל הונג קונג.

==קורות חיים==
קולדקוט נולד בקנט שבאנגליה. אביו היה כומר מקומי. קולדקוט התחנך בבית הספר אפינגהאם, ובמכללת אקסטר שבאוניברסיטת אוקספורד.

בין השנים 1907–1935 עבד עבור השירות הקולוניאלי הבריטי וכיהן בין היתר כתת-שר לעניין מושבות המצרים; כמפקח על האדמות במדינות המלאיות; כשר לעניין דואר; בין השנים 1931–1933 כיהן כמזכיר ממשלת פדרציות המדינות המלאיות; בין 1933 - 1935 כמזכיר מושבות המצרים, ובין 1934 - 1935, כנציב העליון של מושבות המצרים והמדינות המלאיות.

ב-12 בדצמבר 1935 החל קולדקוט לכהן בתפקיד מושל הונג קונג, וכיהן כמושל שנה אחת, עד ה-28 באוקטובר 1937 - התקופה הקצרה ביותר בין מושלי הונג קונג. תפקידו כמושל הונג קונג קוצר בשל מינויו לתפקיד מושל ציילון בשנת 1937, וכיהן בתפקיד זה עד 1944. 

בתקופת כהונתו כמושל הונג קונג נפתח בית החולים המלכה מרי במושבה.

קולדקוט פרסם שני אוספי סיפורת בין 1947–1948.

קולדקוט נפטר ב-14 ביולי 1951.

==משפחתו==
קולדקוט נשא לאישה את אוליב מרי (Olive Mary) בשנת 1918 ונולדו להם בן ובת. לאחר מותה של אוליב בשנת 1943, קולדקוט נישא בשנית לאוולין מאי (Evelyn May) בשנת 1946.

==תארים==
קולדקוט התקבל למסדר מיכאל הקדוש וג'ורג' הקדוש בשנת 1932 וקיבל תואר אביר במסדר זה בשנת 1937 ותואר אביר גדול בשנת 1941.

קולדקוט התקבל למסדר האימפריה הבריטית בשנת 1926 וקיבל תואר אביר במסדר זה בשנת 1935. בשנת 1936 קיבל תואר אביר מסדר יוחנן הקדוש.

==מורשתו==
על שמו של אנדרו קולדקוט קרויה דרך קולדקוט בניו קאולון שבהונג קונג, וכן גבעת קולדקוט ודרך קולדקוט שבסינגפור. דרך אוליב (Olive Road) שבסינגפור, קרויה על שם רעייתו הראשונה.

==קישורים חיצוניים==
* [http://www.lsu.edu/necrofile/notexactly7.html קורות חיים ותיאור כתביו]
* [https://web.archive.org/web/20150923175205/http://www.ash-tree.bc.ca/atp84notexactlyghosts.htm קורות חיים וכתביו]

קטגוריה:אבירים מפקדים במסדר האימפריה הבריטית
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מסדר ג'ון הקדוש
קטגוריה:מושלי הונג קונג
קטגוריה:מושלי ציילון
קטגוריה:בריטים שנולדו ב-1884
קטגוריה:בריטים שנפטרו ב-1951
דוד הררי

דוד הררי (נולד ב-1941) הוא מהנדס ישראלי, לשעבר בכיר בתעשייה האווירית. זוכה פרס ביטחון ישראל על חלקו בפיתוח מערכת ה"זהבן" וחתן פרס ישראל להנדסה.

==קורות חיים==
נולד במצרים ובשנת 1956, בעקבות מבצע קדש עבר עם משפחתו לצרפת. הוא למד בבית ספר למהנדסים ובאוניברסיטת פריז, הוכשר כמהנדס וסיים לימודי תואר שלישי במחשבים ודוקטורט בפיזיקה. לאחר שסיים בצרפת שירות צבאי הקים תנועה לעידוד עלייה של יהודי צרפת לישראל והיה יו"ר התנועה הראשון עד עלייתו בשנת 1970. 

בשנה האחרונה לשהותו באירופה ארגן במשותף עם התעשייה האווירית עלייה של כ-300 מהנדסים וטכנאים, ועם עלייתו נקלט בהתאם לאותו הסכם בתעשייה ועבד בה כמהנדס פיתוח. הררי לקח חלק במספר פרויקטים ולאחר מלחמת יום הכיפורים השתתף בצוות תיכון מוקדם של התעשייה האווירית שבו נבחנה מערכת מזל"ט. בשנת 1977 התמנה לראש הפרויקט לפיתוח מערכת "זהבן", בה נעשה שימוש מבצעי בשנת 1981 ובעקבותיו זכה הררי עם צוות הפיתוח בפרס ביטחון ישראל. בצה"ל שובץ הררי ביחידת מילואים של חיל המודיעין ושירת כקצין אחזקה ביחידת המזל"טים עד 1992. בתעשייה האווירית התמנה בשנת 1987 למנהל מפעל הפיתוח והייצור של מערכת מטוסים ללא טייס, כאשר אותה עת כבר תופעלו מספר דגמים ויוצאו לצבאות זרים ובהם צבא ארצות הברית.

בשנת 1993 מונה הררי למנהל הפיתוח העסקי של התעשייה האווירית ובתקופתו בתפקיד רכש חיל האוויר של צרפת את מערכת F-Hunter. בשנים 1997–2003 שימש סמנכ"ל התעשייה האווירית למחקר ולפיתוח. בסיום תפקידו היה מנהל משלחת התעשייה האווירית באירופה עד פרישתו לגמלאות.

הררי משמש היו"ר הישראלי של המועצה המייעצת לקרן צרפת-ישראל והנציג הישראלי בוועדה הכלכלית של הארגון הבינלאומי של מדינות דוברות צרפתית.

==הוקרה==
* פרס ביטחון ישראל, 1981.
* אות הוקרה מטעם האגודה האמריקנית למערכות לא מאוישות, 1991.
* פרס השיווק של מדינת ישראל ע"ש לורד מרכוס זיו, 1991.
* אות Ordre National du Mérite מטעם נשיא צרפת, 1997.
* אות הוקרה למפעל חיים מטעם ענף האווירונאוטיקה בלשכת המהנדסים, האדריכלים והאקדמאים בישראל, 2009.
* פרס ישראל להנדסה, 2011.
* אות Chevalier de la Legion d'Honneur מטעם נשיא צרפת, 2013

==קישורים חיצוניים==

* 
* [http://cms.education.gov.il/EducationCMS/Units/Owl/Hebrew/AlSederHayom/Arrei.htm הודעת משרד החינוך על זכייתו בפרס ישראל]

קטגוריה:מהנדסים יהודים צרפתים
קטגוריה:מהנדסי אווירונאוטיקה ישראלים
קטגוריה:עולים בשנות ה-1970
קטגוריה:ישראלים ילידי מצרים
קטגוריה:פעילים ציונים בצרפת
קטגוריה:בעלי תואר דוקטור מאוניברסיטת פריז
קטגוריה:זוכי פרס ביטחון ישראל: עובדי התעשייה האווירית לישראל
קטגוריה:סגל התעשייה האווירית לישראל
קטגוריה:זוכי פרס ישראל להנדסה
קטגוריה:ישראלים שנולדו ב-1941
הצוללות מסדרת פוקסטרוט

סדרת צוללות פוקסטרוט (קוד דיווח נאט"ו; בברית המועצות נקראה הסדרה "פרויקט 641") היא סדרת צוללות דיזל-חשמל שנבנו בברית המועצות בין השנים 1957 ל-1983 והחליפו את סדרת צוללות "זולו". התכנון בוצע במשרד תכנון רובין שבלנינגרד. בסך הכל נבנו בסדרה זו 58 צוללות על ידי מספנת הצי הסובייטי בלנינגרד, פרטים נוספים נבנו על ידי מספנות במדינות אחרות. הצי הרוסי גרט את אחרונת הצוללות שהיו ברשותו בשנת 2000, לאחר שב-1995 הוחלט על הוצאתן משירות. עם זאת, בציי מדינות אחדות קיימות עדיין צוללות פוקסטרוט מבצעיות.

סימון הצוללות מסדרה זו בצי הסובייטי הורכב מהאות B (בכתיב קירילי "Б" עבור "большая" - בולשויה לאמור "גדולה") ומספר סודר.

==משבר הטילים בקובה==
מסוק אמריקאי מעל צוללת פוקסטרוט B-59 במי [[קובה, בעת משבר הטילים בקובה, 29 באוקטובר 1962]]

בעת משבר הטילים בקובה שלח הצי הסובייטי ארבע צוללות למימי קובה. משחתות הצי האמריקני הטילו פצצות עומק, בעקבותיהן נאלצו בין ה-26 ל-29 באוקטובר 1962 שלוש מהצוללות לצוף על פני המים. באחת הצוללות, שסימונה B-59, היה מוטען טורפדו בעל ראש נפץ גרעיני של 15 קילוטון. עקב זיהוי הצוללות התפתח ויכוח דרמטי בצוללת, כאשר מפקד הכלי, ולנטין סביטסקי, והקומיסר הפוליטי על סיפונה, איוון סמיונוביץ' מדלניקוב, דרשו לחמש את הטורפדו ולהכינו לירי מבצעי בעוד הקצין הראשון, ואסילי ארחיפוב, התנגד בנחרצות והצליח לבסוף לשכנעם להימנע מכך.

==מוזאונים צפים==
צוללת הצי הסובייטי B-39 הושקה ב-9 בפברואר 1962 ונכנסה לשירות באפריל 1967, היא שירתה בצי הסובייטי עד 1994, אז נמכרה לפינלנד. נמל הבית של הצוללת היה בוולדיווסטוק והיא השתייכה לצי האוקיינוס השקט של רוסיה. ב-2002 הגיעה הצוללת לסן דייגו שבארצות הברית ונרכשה עבור המוזיאון הימי של סן דייגו, שם היא מוצגת מאז 2005. 

צוללת הצי הסובייטי B-427 הושקה באפריל 1971 והשתייכה לצי האוקיינוס השקט בעת מלחמת וייטנאם. ב-1995 נמכרה למוזיאון הצי האוסטרלי בסידני. לאחר שלוש שנים נרכשה על ידי המוזיאון הימי של לונג ביץ', קליפורניה, שם היא מוצגת.

כמו כן מוצגות הצוללות הבאות:
* B-15 בניו וסטמינסטר, קולומביה הבריטית, קנדה
* B-143 בזיברוג שבבלגיה
* קורסורה S20 בוויסחפטנאם שבהודו 
* B-413 בקלינינגרד שברוסיה

== ראו גם ==
* B-37

==קישורים חיצוניים==

* [https://web.archive.org/web/20160306082526/https://fas.org/man/dod-101/sys/ship/row/rus/641.htm דף "סדרה 641"] באתר הצי הרוסי 

==הערות שוליים==

קטגוריה:דגמי צוללות
קטגוריה:אוניות מלחמה סובייטיות ורוסיות
קטגוריה:צוללות הצי הסובייטי
וילו סמית'

וילו קמיל ריין סמית (באנגלית: Willow Camille Reign Smith; נולדה ב-31 באוקטובר 2000) הידועה בשמה הפרטי וילו (Willow) היא שחקנית וזמרת אמריקאית. הסרט הראשון בו השתתפה היה "אני אגדה", בשנת 2007. מאוחר יותר השתתפה בסרט "קיט קיטרדג': נערה אמריקאית", וקיבלה פרס אמן צעיר על הופעתה. וילו היא בתם של ויל סמית' ושל ג'יידה פינקט סמית'.

בנוסף לקריירת המשחק שלה, בשנת 2010 הוציאה את הסינגל "Whip My Hair", אשר הגיע למקום ה-11 במצעד הבילבורד הוט 100, תחת חברת התקליטים של הזמר ג'יי זי, "רוק ניישן".

== חיים אישיים ==
וילו היא הבת של הזמר-שחקן ויל סמית' ושל השחקנית ג'יידה פינקט סמית'. יש לה שני אחים גדולים ממנה, שהמפורסם בהם הוא ג'יידן סמית'.
יחד עם חברת הסברו, היא ואחיה היו שגרירים של פרויקט זמביה, שמציע עזרה לילדים מזמביה שהוריהם מתו מאיידס.

ביולי 2019 וילו סמית' יצאה מהארון כביסקסואלית פוליאמורית בפרק בתוכנית Red Table Talk.

==קריירה==
בשנת 2008, סמית' זכתה בפרס האמנית הצעירה (Young Artist Award) כחברת אנסמבל על תפקידה בסרט Kit Kittredge: An American Girl ב-2007 הייתה מועמדת לפרס האמנית הצעירה לשחקנית משנה על תפקידה בסרט "אני האגדה". ב-2010 הייתה מועמדת לפרס אני (Annie Awards) למשחק קולי, על תפקידה בדיבוב הדמות אבי בסרט המונפש הקצר משנת 2009, מדגסקר שמח. שנה קודם לכן השתתפה גם בסרט מדגסקר 2, בתפקיד גלוריה הצעירה.

ביוני 2010, אמרה ג'יידה פינקט סמית', אמה של וילו, בריאיון ל"לופז הערב" שווילו מתכננת להוציא אלבום, והסינגל הראשון ממנו, Whip My Hair, יצא לאור ב-7 בספטמבר 2010.

כיום, היא חתומה על חוזה עם חברת התקליטים של ג'יי זי, "רוק ניישן". היא הופיעה עם השיר בפעם הראשונה ב-31 בדצמבר.

בתאריך 25 בינואר 2011 הוציאה את השיר "21st Century Girl" בהוצאה מקדימה. לאחר שהופיעה עם השיר במופע של אופרה ווינפרי, הוציאה אותו ביום למחרת, ב-3 בפברואר 2011.

ב-1 במרץ 2011 הוציאה לאור את הסינגל "21st Century Girl", והקליפ לשיר יצא לאור ב-7 במרץ.

באוקטובר 2011, הוציאה סמית' את השיר "Fireball" אותו היא מבצעת יחד עם ניקי מינאז'.

ב-6 ביולי 2014, הוציאה וילו את השיר "Summer Fling", בשיר מוזכרות המילים "Just A Couple Months But We Do It Anyway", הרומזות על קיום יחסי מין, דבר שעורר דיון ציבורי בשל גילה הצעיר.

ב-7 במאי 2015, הוציאה את השיר "F Q-C #7".

ב-2018, החלה סמית' להשתתף ואף להפיק את סדרת הטלוויזיה המקוונת Red Table Talk, יחד עם אמה ג'יידה פינקט סמית' וסבתה אדריאן בנפילד-נוריס. הסדרה משודרת בערוץ Facebook Watch. היא גם השתתפה בפרק האחרון של הרפתקאות פין וג'ייק, בתפקיד בת'.

ב-27 באפריל 2021, הוציאה את השיר "transparent soul" שזכה להצלחה גדולה.

וילו נכללה ברשימת פורבס 30Under30 לשנת 2022.<ref name=":02"></ref>

==דיסקוגרפיה==
===אלבומי אולפן===
* 2015: Ardipithecus
* 2017: The 1st
* 2019: Willow
* 2021: Lately I Feel Everything
* 2022: Coping Mechanism

===מיני-אלבומים===
* 2014: 3
* 2015: Interdimensional Tesseract
* 2016: Mellifluous
* 2020: R I S E 

===אלבומים משותפים===
* 2020: The Anxiety 

==קישורים חיצוניים==

* 

* 
* 

== הערות שוליים ==

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות ילדות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:ראפרים אמריקאים
קטגוריה:אמריקאים שהופיעו ברשימת טיים 100
קטגוריה:פורבס 30Under30
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
קטגוריה:זוכי פרסי ה-BET: כוכב צעיר
מארי מאנז'ו

פסל של מארי מאנז'ו
מארי מאנז'ו (בצרפתית: Marie d'Anjou; 14 באוקטובר 1404 - 29 בנובמבר 1463) הייתה אשתו של שארל השביעי, מלך צרפת, אמו של לואי האחד עשר, מלך צרפת וסבתו של שארל השמיני, מלך צרפת.

==ביוגרפיה==
מארי נולדה ב-14 באוקטובר 1404, ללואיג'י השני, מלך נאפולי וליולנדה מאראגון. ב-1413 אמה יזמה את האירוסים של מארי בת ה-9 לשארל בן ה-10 שהיה בנו של שארל השישי, מלך צרפת. (מאוחר יותר שארל השביעי, מלך צרפת).

יולנדה מאראגון לא אבתה להשאיר את בתה בפריז בתקופה מסוכנת שבה ז'אן הראשון, דוכס בורגונדיה איים על שלומה ועל שלום בעלה לעתיד. ב-1414 היא העבירה את שארל הקטן לאנז'ו, ושם הוא גדל בטירותיה שבעמק הלואר יחד עם ילדיה, ובהם מארי מאנז'ו אשתו לעתיד.

באפריל 1422 מארי מאנז'ו נישאה לשארל בעיר בורז'. אם כי לזוג היו שנים עשר ילדים, שארל השביעי היה קשור יותר למאהבתו אגנס סורל. ב-17 ביולי 1429 שארל הוכתר כשארל השביעי, מלך צרפת בקתדרלת ריימס. הצלחתו של שארל השביעי במלחמה נגד אנגליה נבעה במידה רבה מן התמיכה שקיבל ממשפחת אשתו, ובמיוחד מחותנתו יולנדה מאראגון.

שארל השביעי מת ב-22 ביולי 1461, שנתיים לפני מות אשתו מארי מאנז'ו, שילדה לו את בנו בכורו לואי שהוכתר בקתדרלת ריימס כלואי האחד עשר, מלך צרפת שלושה שבועות לאחר מות אביו.

לפני מותה עלתה מארי מאנז'ו לרגל לקתדרלת סנטיאגו דה קומפוסטלה. על פי ההיסטוריון הצרפתי דני פריקאר-מיה, ייתכן שהגיעה לשם בשליחות סודית כשגרירה של בנה לואי האחד עשר, מה גם שהגיעה לשם בחורף ודרך הים.

==משפחתה==
ב-18 בדצמבר 1422 התחתנה מארי עם שארל השביעי, מלך צרפת, ממנו נולדו לה 14 ילדים:
* לואי האחד עשר, מלך צרפת (1423–1483)
* ז'אן מוולואה (1426)
* רדגונד מוולואה (1428–1444)
* קתרין מוולואה, רוזנת שרלרואה (1428–1446), התחתנה עם זיגיסמונד, ארכידוכס אוסטריה
* ז'אק מוולואה (1432–1437)
* יולנד מוולואה (1434–1478), התחתנה עם אמדאו התשיעי, דוכס סבויה
* ז'אן מוולואה, דוכסית בורבון (1435–1482), התחתנה עם ז'אן השני, דוכס בורבון
* פיליפ מוולואה (1436)
* מרגרט מוולואה (1437–1438)
* ז'אן מוולואה (1438–1446)
* מארי מוולואה (1438–1439)
* איזבל מוולואה (1441)
* מדלן מוולואה (1443–1495), התחתנה עם גאסטון, נסיך ויאנה
* שארל מוולואה, דוכס ברי (1446–1472)

==קישורים חיצוניים==

* 

קטגוריה:נשות מלכים צרפתים
קטגוריה:מלכות רעיות מהמאה ה-15
קטגוריה:ילידי 1404
קטגוריה:נפטרים ב-1463
ברוך מנדלבוים

הרב ברוך מנדלבוים (כתיב אחר: מנדלבאום; נודע כרב מטורוב; כ"ב בטבת תקצ"ד, ינואר 1834 – י"ז באייר תרס"ה, מאי 1905) היה רב בערים מציוב, סטולין וטורוב שבבלארוס, ולאחר מכן בירושלים. הרב היה ראש משפחת מנדלבוים, שרבים מצאצאיה תופסים משרות ציבוריות, תורניות ורבניות חשובות בישראל.

==קורותיו==
נולד בבלארוס, בן הרב מרדכי יהודה לייב מנדלבוים, שהיה רבה של וולדובקה בבלארוס. למד תורה אצל אביו, ובין חבריו מאותה תקופה היה רבי צדוק הכהן מלובלין.

היה מחשובי החסידים של האדמו"רים רבי אהרן מקרלין (השני) ורבי אשר מסטולין (השני) - שניהם משושלת חסידות קרלין. כיהן כרב בערים מציוב, סטולין וטורוב, ועל שמה התפרסם.

הרב ברוך מנדלבוים טיפח את "הינוקא מסטולין" רבי ישראל פרלוב כממלא מקומו של רבי אשר מסטולין, והכשיר אותו עוד בילדותו לאדמורו"ת. לימים פרסם הרב מנדלבוים איגרת גלויה לחסידי קרלין בה הוא קבע כי בנשמתו של "הינוקא" מקנן ניצוץ של "משיח בן דוד".

בשנת תרל"ד (1874) עלה לארץ ישראל עם אשתו ושמונת ילדיו והמשפחה התיישבה בירושלים. הוא הקים בה ישיבה בשם "אור חדש". בשנת תרנ"א הצטרף בחתימתו לחרם שפרסם הרב יהושע לייב דיסקין נגד ה'שקולעס' (בתי הספר לבנות שלימדו בהם גם לימודי חול). יצא לחו"ל כשד"ר בשליחות הכוללים בירושלים.

נפטר בשנת תרס"ה, ונקבר בבית הקברות בהר הזיתים בירושלים.

==מצבתו==
.

==משפחתו==
נישא ללאה, בת הרב יעקב טייטלבוים מירושלים.

בניו:

# הרב מנחם מנדלבוים - נסע למצרים וילדיו חזרו ארצה.
# הרב בצלאל מנדלבוים - היגר לאוסטרליה והיה רבה של מלבורן. בתו רחל ליפטון יזמה ותמכה בבנית "בית מנדלבאום" בסידני - אכסניה ומרכז ללימודים אקדמיים ליד אוניברסיטת סידני.
# הרב יצחק דוד מנדלבוים ששימש כסופר סת"ם בירושלים ונפטר בצעירותו. 
# יהושוע מנדלבוים -נולד ב-3 במאי 1850 בירושלים. בשנת 1881 נשא לדבורה ספרד ילידת 1858. בתם רחל נולדה ב-1 בספטמבר 1895.
# הרב יעקב מנדלבוים, שהיה ראש השוחטים בירושלים, ונישא לבת משפחת אזולאי, מצאצאי החיד"א, וכמה מצאצאיו אימצו את שם משפחת אימם - אזולאי, כדי לזכות בנתינות הבריטית שהייתה למשפחתה. בימים ההם, כאשר הטורקים שלטו בארץ, נתינות זרה הצילה מגיוס לצבא הטורקי (ויש אומרים כי שמרו את השם אזולאי כדי להתפאר בייחוסם לחיד"א).
# הרב שמחה מנדלבוים, עסקן ואיש ציבור בירושלים, שביתו בקצה שכונת מאה שערים שימש מעבר הגבול היחיד בין שני חלקיה של ירושלים, בין השנים 1948–1967, ונודע כשער מנדלבאום. 

בנותיו: נעמי וחנדל.

==ספריו==
* [http://www.hebrewbooks.org/39208 נודע בשערים] - נדפס בחייו בירושלים, בדפוס פרומקין בשנת תרס"ד. נדפס מחדש על ידי מכון בית אהרן וישראל של חסידות קרלין. בשנת תשנ"ב יצא לאור על ידי מכון זה חלק שני של הספר מתוך כתבי ידו של המחבר.

==קישורים חיצוניים==
* 
* [http://toladot.blogspot.com/2009/03/blog-post_26.html תולדותיו ותולדות צאצאיו] בבלוג תולדות ושורשים בעם ישראל
* , כ"ה אייר תרס"ה
* 
* 

קטגוריה:רבנים בלארוסים
קטגוריה:אנשי עליות קדומות לארץ ישראל
קטגוריה:חסידי קרלין
קטגוריה:רבנים ארץ-ישראלים
קטגוריה:ירושלים: רבנים
קטגוריה:יהודים הקבורים בהר הזיתים: חלקות החסידים
ברוך
קטגוריה:רבנים חסידים
קטגוריה:רבנים ביישוב
קטגוריה:עולים לארץ ישראל בשנים 1800–1881
קטגוריה:ילידי 1834
קטגוריה:ארץ-ישראלים שנפטרו ב-1905
נחל נשרים

נחל נשרים הוא נחל אכזב באורך 8.2 ק"מ בדרום רמת הגולן. הנחל זורם בין כביש 808 במזרח לכביש 87 במערב, מדרום לנחל חיוואי ומצפון לנחל דליות. בסופו נשפך הנחל לתוך נחל בתרה, דרכו זורמים מימיו אל הכנרת.

שמו של נחל נשרים נקרא על שם הנשרים הרבים שמקננים בו.

אזור הנחל משמש שטח אש לטנקים בחיל שריון של צה"ל, לכן כל טיול בנחל ובסביבתו מחייב תיאום מוקדם עם כוחות הביטחון.
==החי והצומח==
הצומח באזור הנחל כולל הרדוף הנחלים, שיבולת-שועל, אלון התבור, פטל קדוש, אשחר רחב עלים ותאנים ועוד.

ביולי 2010 פרצה בנחל שרפה שכילתה שטח גדול של צמחייה.

באזור הנחל יש קינים רבים של נשרים והם שנתנו לנחל את שמו. בנוסף ניתן למצוא בו בז מצוי, גיבתון אדום-מקור וגיבתון שחור-ראש. גם חזירי בר רבים נמצאים בנחל.

==הערות שוליים==

קטגוריה:רמת הגולן: נחלים
קטגוריה:נשר בתרבות
קאלק-אלקליני

אנדזיט
קאלק-אלקליני הוא מונח בפטרולוגיה המציין קבוצות של סלעי יסוד הנוצרים בסמיכות זה לזה ואשר הרכבם קשור במאפיינים גאוכימיים דומים. הבנת היווצרותם של סלעים אלה חשובה, משום שהם מרכיבים את חלקו העיקרי של קרום כדור הארץ ביבשות.

==סדרת הקאלק-אלקלינים==
מגוון סוגי הסלעים בסדרות הקאלק-אלקליניות כוללים סלעים געשיים דוגמת בזלת, אנדזיט, דקיט וריוליט, וכן את מקביליהן הפלוטוניים גסי-הגרגר– גברו, דיוריט, גרנדיוריט וגרניט. סדרות אלה אינן כוללות סלעים תת-רוויים בסיליקה, בסיסיים או פראלקלינים.

==מאפיינים גאוכימיים==
הנטיות הכימיות מאפיינות של הסלעים מסודרות בדרך כלל בסדרות: בסלעים געשיים מבזלת לריוליט, ובמקבילים הפלוטוניים מגברו לגרניט. ניתוח כימי מראה כי תכולת הסיליקה (SiO<sub>2</sub>) בסלעים מסדרות אלה נעה מ-50 אחוזים ממשקל הסלע בבזלת ובגברו עד כ-70 אחוזים בריוליט ובגרניט.

מיון ראשון של הסדרות וקביעת שמן נעשה ב-1931 על ידי המינרלוג הקנדי מרטין פיקוק (Martin A. Peacock, 1898-1950), במסגרת הצעה להבחין בין סדרות סלעים באמצעות התוויה של ריכוזי מרכיבים כימיים אחרים, כגון ריכוז הסיליקה. מיון זה כמעט שאינו מיושם כיום, אם כי שיטתו עדיין מעניקה תובנות חשובות.

גרניט
בספרו "Igneous Rocks" משנת 1983 מסביר המינרלוג דניאל בארקר את הסכמה של פיקוק: 

ברם, נעשה שימוש גם בקריטריונים אחרים על מנת להבחין בין סלעים מן הסדרה הקאלק-אלקלית לבין הסדרות התולאיטיות. בסדרות הסלעים הקאלק-אלקליניות יורד אחוז הברזל ככל שאחוז הסיליקה עולה. לעומת זאת, בסדרות התולאיטיות עולה אחוז הברזל ככל שאחוז הסיליקה עולה, סלעים עשירים בסיליקה נדירים יותר וריכוזי האשלגן בערכי סיליקה דומים, נמוכים יותר. 
מאגמות קאלק-אלקליניות בדרך כלל מכילות מים, מחומצנות יותר ובעלות לחצי חמצן גבוהים יותר.

==הקשר גאולוגי==
גברו
סלעים קאלק-אלקליניים נמצאים בדרך כלל באזורי הפחתה ונפוצים בקשתות איים, בפרט בקשתות געשיות הנמצאות מעל קרום יבשתי.

==מקור פטרולוגי==
סלעים בסדרות אלה נחשבים קשורים זה לזה גנטית באמצעות גיבוש מפריט, והם נגזרים – לפחות באופן חלקי – ממאגמות בזלתיות או אנדזיטיות הנוצרות במעטפת כדור הארץ. נטיות בהרכב מוסברות באמצעות תהליכים מגוונים, ורבים מההסברים מתמקדים בתכולת המים ובשלבי ההתחמצנות של המאגמה. מנגנוני היווצרות מוצעים מתחילים בהתכה חלקית של חומר מופחת, בפרידוטיט מעטפתי שעבר המרה כימית בנוכחות מים ובנתכים שנגזרו מחומר מופחת. המנגנונים שהוצעו להתפתחות מאגמה קאלק-אלקלינית כוללים גיבוש מפריט, עירוב מאגמות בקרום היבשתי וערבוב עם תוצרי התכה חלקית של קרום יבשתי. 

==ראו גם==
*גאולוגיה - מונחים
*פטרולוגיה
*מאגמה
*גיבוש מפריט

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פטרולוגיה
קטגוריה:סלעי יסוד
תסמונת מרטו-לאמי

תסמונת מרטו לאמי או מוקופוליסכרידוזיס סוג VI (באנגלית: Maroteaux–Lamy syndrome, MPS VI או Mucopolysaccharidosis type VI) היא מחלה תורשתית נדירה השייכת לקבוצת מחלות האגירה הליזוזומליות, אשר נגרמת מחסר באנזים ארילסולפטאז B. זוהי מחלה נדירה ושכיחותה מוערכת בין 1:238,000 ל-1:1,298,000 לידות. במאה ה-21 לא מאובחנים חולים במחלה זו בישראל.

==תסמינים==
ילדים הלוקים בתסמונת מרטו-לאמי הם לרוב בעלי יכולות שכליות וקוגניטיביות נורמטיביות, אולם סובלים מסימפטומים פיזיולוגיים שונים בדרגות חומרה שונות, שמופיעים אחרי הלידה. בילדים הלוקים בתסמונת מרטו-לאמי המתקדמת במהירות (Rapidly Advancing MPS VI) הסימפטומים מתעוררים בגילאי 6–24 חודשים ובילדים הלוקים בצורתה האיטית של התסמונת עשויים לא להופיע סימפטומים עד גיל מאוחר.
ילדים החולים בתסמונת מרטו לאמי סובלים מעיוות בפנים ובגוף: גולגולת מוגדלת, אף רחב, לשון מוגדלת, מצח ועיניים בולטים, גמדות - גוף וגפיים קצרים, פרקי ידיים כפופים וטחול וכבד מוגדלים הם כמה מהסימנים הבולטים. 
סימנים נוספים הם:
* עיבוי של הגולגולת
* סלה טורסיקה בצורת J
* רווח גדול בין השיניים ודיספלזיה של השן
* חוליות שדרה עגלגלות ודמויות מקור
* עצם בריח קצרה ומעובה
* צלעות בצורת משוט עם היצרות באזור החוליות והתרחבות באזור עצם החזה
* עקמימות של האפיפיזה של העצם הרדיאלית
* דיאפיזה מוגדלת ומטפיזה חריגה של העצמות הארוכות
* דיספלסטיות של עצמות האגן

==אבחון==
בשל השכיחות הנמוכה של מחלות MPS יש קושי באבחון תסמונת מרטו-לאמי. זיהוי החריגות מתבצע לרוב על ידי רופאי ילדים, אולם האבחון עצמו דורש בדרך כלל מעורבות של רופא המתמחה במחלות אגירה, לרוב גנטיקאי או מומחה למחלות מטבוליות. בשלב ההתחלתי נערכת בדיקת שתן המצביעה על הפרשה מוגברת של מוקופוליסכרידים אופייניים לMPS. בדיקת השתן מצביעה MPS ולא על סוג של MPS ולכן, אם מתקבלת תוצאה חיובית, הנבדק נשלח לבדיקה אנזימטית, אשר מודדת את רמת האנזים ארילסולפטאז B בתא עור או תא דם. רמה נמוכה של האנזים מצביעה על מרטו-לאמי. 
בדיקה גנטית לנשאות מתבצעת בבני משפחה בריאים של אנשים המאובחנים כלוקים בתסמונת. אבחון טרום-לידתי מתבצע במקרה של הורים נשאים. 

==טיפול==
טיפול אנזימטי חליפי לתסמונת מרטו-לאמי פותח על ידי חברת ביומרין. הטיפול, המשווק בשם המסחרי נגלזיים (Neglazyme), אושר לשיווק על ידי הFDA בשנת 2005 ועל ידי הEMEA בשנת 2006 והוא כלול גם בסל הבריאות הישראלי. הטיפול הוכח כמשפר את יכולת ההליכה והטיפוס של החולים. 

==קישורים חיצוניים==

* [https://web.archive.org/web/20110225093936/http://maroteaux-lamy.com/English/Index.aspx?L=E תסמונת מרטו-לאמי] באתר חברת ביומרין (אנגלית).
* 
* 

מרטו-לאמי
פראלקליני

סיאניט
פֶּראלקליני הוא מונח בפטרולוגיה המציין סלעי יסוד דלים באלומיניום, ועשירים בנתרן ובאשלגן במידה העולה על הכמות הנחוצה ליצירת פצלת השדה.

נוכחותם של המינרלים ריבקיט ואגירין בסלעים אלה – הנוצרים מעודפי הנתרן – מהווה מדד לתנאים פראלקליניים.

דוגמאות לסלעים פראלקליניים: סיאניט וכן פנטלריט (Pantellerite) וקומנדיט (Comendite) – סוגים פראלקליניים של ריוליט.

==ראו גם==
*גאולוגיה - מונחים
*פטרולוגיה
*סלע יסוד
*קאלק-אלקליני
*דיאגרמת QAPF

קטגוריה:פטרולוגיה
קטגוריה:סלעי יסוד
בחדר המיטות

בחדר המיטות (באנגלית: In the Bedroom) הוא סרט דרמה אמריקאי משנת 2001 בבימויו של טום פילד, אודות התמודדותם של רות (סיסי ספייסק) ומאט פאולר (טום וילקינסון) למותו של בנם, פרנק (ניק סטאל). בסרט גם משחקים מריסה טומיי, סליה וסטון וויליאם מאפות'ר. הסרט מבוסס על סיפורו הקצר "Killings" של אנדרה דאבאס. הסרט זכה לביקורות מהללות והיה מועמד לחמישה פרסי אוסקר שבהם פרס האוסקר לסרט הטוב ביותר.

הסרט יצא בארצות הברית בתפוצה מוגבלת בינואר, 2001, וברחבי בריטניה ב-25 בינואר 2002. בישראל הסרט יצא ב-20 בפברואר 2002.

==עלילה==
הסרט מגולל את סיפורו של פרנק פאולר (ניק סטאל) שמאוהב בנטלי שטראוס (מריסה טומיי), אישה מבוגרת ממנו בכמה שנים ואם לשני בנים. פרנק תכנן ללמוד אדריכלות, אך הוא ויתר על תוכניתו כדי להישאר קרוב לנטלי. בעלה של נטלי, ריצ'רד שטראוס (ויליאם מאפות'ר), מתנהג באלימות כלפי נטלי ופרנק. אימו של פרנק, רות (סיסי ספייסק), חוששת ממערכת היחסים ביניהם. היא סבורה שפרנק מתייחס לנטלי כאהבה חולפת וכך פרנק עלול לגרום נזק לילדיה של נטלי. בנוסף, היא חוששת מהתנהגותו של ריצ'רד. בעוד שאביו של פרנק, מאט (טום וילקינסון), חושב שראוי לא להתערב בענייניהם.

במהלך הסרט, ריצ'רד רוצח את פרנק במהלך ויכוח בביתה של נטלי. עורכת דינו של ריצ'רד, מארלה קייס (קארן אלן), מצליחה להוכיח שאין שום הוכחה לכך שריצ'רד הרג את פרנק בזדון. וכך ריצ'רד משתחרר בערבות. אחרי שרות ומאט מתווכחים על אחריות מות בנם, מאט וחבר שלו חוטפים את ריצ'רד במטרה לגרום לו לעזוב את האזור. אך במהלך החטיפה מאט מאבד את סבלנותו ורוצח אותו בדם קר.

==צוות שחקנים==
* סיסי ספייסק - רות פאולר
* טום וילקינסון - מאט פאולר
* מריסה טומיי - נטלי שטראוס
* ניק סטאל - פרנק פאולר
* סליה וסטון - קייטי גרינאל
* ויליאם מאפות'ר - ריצ'רד שטראוס
* קארן אלן - מארלה קייס

==פרסים ומועמדויות==
===זכייה===
* פרס גלובוס הזהב לשחקנית הטובה ביותר - סרט דרמה (סיסי ספייסק)
* פרס אינדפנדנט ספיריט לסרט הראשון של יוצר הטוב ביותר (טום פילד)
* פרס אינדפנדנט ספיריט לשחקנית הטובה ביותר (סיסי ספייסק)
* פרס אינדפנדנט ספיריט לשחקן הטוב ביותר (טום וילקינסון)
* פרס סטלייט לשחקנית הטובה ביותר (סיסי ספייסק)
* פרס סטלייט לתסריט הטוב ביותר (רוברט פסטינגר וטום פילד)
* פרס סטלייט לסרט הדרמה הטוב ביותר

===מועמדויות===
* פרס אוסקר לסרט הטוב ביותר
* פרס אוסקר לתסריט המעובד הטוב ביותר (רוברט פסטינגר וטום פילד)
* פרס אוסקר לשחקן הטוב ביותר (טום וילקינסון)
* פרס אוסקר לשחקנית הטובה ביותר (סיסי ספייסק)
* פרס אוסקר לשחקנית המשנה הטובה ביותר (מריסה טומיי)
* פרס באפט"א לשחקן הטוב ביותר (טום וילקינסון)
* פרס באפט"א לשחקנית הטובה ביותר (סיסי ספייסק)
* פרס גלובוס הזהב לסרט הטוב ביותר - דרמה
* פרס גלובוס הזהב לשחקנית המשנה הטובה ביותר - סרט קולנוע (מריסה טומיי)
* פרס אינדפנדנט ספיריט לתסריט הטוב ביותר (רוברט פסטינגר וטום פילד)
* פרס גילדת שחקני המסך לצוות השחקנים הטוב ביותר בסרט קולנוע
* פרס גילדת שחקני המסך לשחקנית הטובה ביותר בסרט קולנוע (סיסי ספייסק)
* פרס גילדת שחקני המסך לשחקן הטוב ביותר בסרט קולנוע (טום וילקינסון)
* פרס סטלייט לשחקנית המשנה הטובה ביותר (מריסה טומיי)

==קישורים חיצוניים==
* 

ביקורות
* 
* 

==הערות שוליים==

קטגוריה:סרטי דרמה אמריקאיים
קטגוריה:סרטים עצמאיים
קטגוריה:סרטים מבוססי סיפורים קצרים
קטגוריה:סרטי מיראמקס
קטגוריה:סרטים אמריקאיים משנת 2001
קטגוריה:סרטים זוכי פרסי איגוד מבקרי הקולנוע של לוס אנג'לס
קטגוריה:סרטי 2001
Beginnings: The Lost Tapes 1988–1991

Beginnings: The Lost Tapes 1988–1991 הוא אלבום אוסף שיצא לאור לאחר מותו של טופאק שאקור. הוא יצא לאור בשנת 2007 והוא מכיל כמה משיריו הראשונים של שאקור שהוקלטו בשנת 1988. אוסף של שירים יצא לאור לראשונה ב-18 באפריל בשנת 2000 תחת הכותרת The Lost Tapes: Circa 1988, אך ירד במהרה מהחנויות על ידי אמו של טופאק, אפני שאקור, בשל הפרת זכויות יוצרים. בשנת 2007 אותם השירים יצאו שוב תחת אישורה של אפני והאלבום נקרא "Beginnings: The Lost Tapes 1988–1991". באלבום 10 שירים של טופאק עם הצוות הקודם שלו דיגיטל אנדרגראונד, שלרוב שרו על סמים.

== רשימת השמעה ==
# Panther Power
# The Case of the Misplaced Mic
# Let Knowledge Drop
# Never Be Beat
# A Day in the Life
# My Burnin' Heart
# Minnie the Moocher
# The Case of the Misplaced Mic II
# Static Mix I
# Static Mix II

==קישורים חיצוניים==

קטגוריה:אלבומי טופאק שאקור
קטגוריה:אלבומי אוסף באנגלית
קטגוריה:אלבומי אוסף שהתפרסמו לאחר מות מבצעיהם
Nu-Mixx Klazzics Vol. 2

Nu Mixx Klazzics Vol. 2 - Evolution: Duets & Remixes הוא אלבום רמיקס שיצא לאור לאחר מותו של הראפר האמריקאי טופאק שאקור, דרך חברת התקליטים "Koch Records". האלבום ממשיך בעקבות אלבום הרמיקס הקודם ששוחרר לאחר מותו של שאקור, Nu-Mixx Klazzics שפורסם בשנת 2003. הכותרת המקורית של האלבום היא "Evolution: Duets & Remixes".

גרסת האלבום מכילה בעיקר רמיקסים של הקלטות מתוך שני אלבומים מצליחים של שאקור לפני מותו, All Eyez on Me ו-The Don Killuminati: The 7 Day Theory. האלבום הגיע למקום ה-45 במצעד הבילבורד 200 ומכר קרוב ל-15,000 עותקים בשבוע הראשון לצאתו.

== רשימת השמעה ==
# Picture Me Rollin'
# Keep Goin' (רמיקס)
# What'z Ya Phone # (רמיקס)
# Staring Through My Rear View
# Hail Mary (רמיקס)
# Got My Mind Made Up (רמיקס)
# Pain (רמיקס)
# Lost Souls (רמיקס)
# Wanted Dead or Alive
# Initiated (רמיקס)
# How Do U Want It (רמיקס)
# "Picture Me Rollin' (רמיקס)
# Lost Souls' (רצועת בונוס)

==קישורים חיצוניים==

קטגוריה:אלבומי רמיקס מ-2007
קטגוריה:אלבומי טופאק שאקור
קטגוריה:אלבומי רמיקס באנגלית
טייסת 254

טייסת 254 (מכונה גם טייסת "מרכז המדינה") הייתה טייסת מטוסי קרב בחיל האוויר הישראלי. טרם סגירתה, הפעילה הטייסת מטוסי כפיר C-1, והייתה מוצבת בבסיס חצור.

== היסטוריה ==
הטייסת הוקמה באמצע שנת 1980 בבסיס חיל האוויר איתם, ואוישה בעיקר על ידי אנשי מילואים שהגיעו אליה מהטייסות 253 ו-117, אליהם הצטרפו אנשי קבע מעטים מטייסת 253 שעמדו לסיים את תקופת שרותם ובחרו שלא לעבור הסבה למטוסי ה"נץ". בעקבות הסכם השלום בין ישראל למצרים ופינוי בסיס איתם, עברה הטייסת ב-25 באפריל 1982 למשכנה החדש בבסיס חצור.

מפקד הטייסת הראשון היה אל"ם גיורא אבן.

יעודה ומשימותיה של הטייסת היו:
# המשך תפעול מטוסי ה"נשר" עד לסיום עסקת מכירתם לארגנטינה.
# קליטת מטוסי ה"מיראז' 3C" ("שחק") מטייסת 117 ותפעולם עד לקבלת החלטה מה יעשה בהם.
# קליטת מטוסי ה"מיראז' 3C" של טייסת 253 שהכינה עצמה לקליטת מטוסי ה"נץ".

באמצע שנת 1982, קלטה הטייסת את מטוסי ה"כפיר C-1" של טייסת 109, כאשר זו האחרונה קיבלה את מטוסי ה"כפיר C-2". מטוסי המיראז הוצאו מהסד"כ ונמכרו.
בשנת 1984 החלה הטייסת להעביר את מטוסי הכפיר שלה לתעשייה האווירית במטרה להכינם למכירה וחלקם להחכרה לארצות הברית. הטייסת נסגרה בשנת 1985, מיד לאחר שהועברו כל מטוסיה.

== קישורים חיצוניים ==

* [http://www.merchav-aviri.org/t62/tiki-index.php?page=טייסת+254 טייסת 254], באתר "מרחב אווירי"
* [https://sky-high.co.il/tag/טייסת-254/ טייסת 254], באתר "מרקיע שחקים"

254
Pac's life (שיר)

Pac's life הוא הסינגל הראשון של הראפר טופאק שאקור מתוך אלבומו בעל שם זהה Pac's Life, שיצא לאור לאחר מותו בשנת 2006. השיר הופק על ידי L. T. Hutton, ומתארחת בו זמרת ה-R&B אשנטי, והראפר T.I.. גרסת השיר השנייה של 2Pac שוחזרה משירו "This Life I Lead". הראפר T.I. אמר כי זה כבוד גדול בשבילו לעבוד על שיר של טופאק, ושבצעירותו הוא העריץ את שאקור. השיר היה להיט באירלנד ובמדינות בריטניה.

הסינגל הגיע למקום הרביעי במצעד הבילבורד של להיטי הרית'ם אנד בלוז, ובערוץ MTV האוסטרלי הסינגל הגיע למקום הראשון ב"להיטי ההיפ הופ - הספירה לאחור", כשעבר להיטים גדולים של 50 cent, אמינם, ג'יי-זי ונאז.

הקליפ של השיר הופיע בבכורה עולמית ברשת המוזיקה BET בארצות הברית ב-22 בנובמבר 2006. הווידאו הבליט הענקת גישה של BET, שבו צופים ראו את התהליך של צילומי הווידאו לשיר. הקליפ צולם ב"טופאק אמארו שאקור המרכז לאמנויות" שבאטלנטה, והוא הופיע פעם ראשונה ב-MTV ב-28 בנובמבר 2006.

באלבום ישנו רמיקס לשיר שבו משתתף הראפר סנופ דוג ביחד עם T.I. וכריס סטאר.

== רשימת השמעה ==
הדיסק בגרסה הבריטית

# Pac's Life (גרסת האלבום, עם T.I. ואשנטי)
# Pac's Life (רמיקס, עם סנופ דוג, T.I. וכריס סטאר)

==היסטוריית מצעדים==

==קישורים חיצוניים==

קטגוריה:שירי 2006
קטגוריה:שירי טופאק שאקור
קטגוריה:שירי היפ הופ אמריקאיים
קטגוריה:שירים שהתפרסמו לאחר מות מבצעיהם